लोगों में गोशालाओं से हो रहा जुड़ाव -शिव चौबे
मुख्यमंत्री के राजनैतिक सलाहकार और मप्र खनिज विकास निगम अध्यक्ष शिव चौबे ने रविवार को नगर की श्रीमद भगवत मां रेवा गोशाला का अवलोकन किया। उन्होंने कहा गो-ग्रास वाहन से जहां लोगों के मन में गो सेवा की भावना जागृत होती है। वहीं गो शालाओं के प्रति आमजन का जुड़ाव भी रहता है। गोशाला में गायों को भरपेट भोजन मिलता है।
उन्होंने गोशाला में गायों के रखरखाव, चारा-भूसा गृह एवं रोजाना नगर में घूमने वाले गो-ग्रास वाहन को लेकर हर्ष जताया। चौबे ने भागवत कथावाचक कमलकिशोरजी नागर द्वारा चलाए जा रही गो शालाओं में गोग्रास सेवा अभियान की प्रशंसा की। चौबे मप्र गौ संवर्धन बोर्ड अध्यक्ष भी रह चुके हैं। वे यहां से मप्र मानव अधिकार आयोग के जिला संयोजक आशीष मेहता के निवास पहुंचे। जहां उनका फूल मालाओं से अभिनंदन किया। इस अवसर पर कवि हरीश दुबे की मां नर्मदा पर पर आधारित गीतों की सीडी का विमोचन भी किया। इस दौरान अजा आयोग अध्यक्ष भूपेंद्र आर्य, दिलीप पाटीदार मौजूद थे।
गोशाला का निरीक्षण करते शिव चौबे व अन्य।
hin_Deva hin_Deva hin_Deva hin_Deva